James Worthy

James Ager Worthy (s. 27. helmikuuta 1961 Gastonia, Pohjois-Carolina, Yhdysvallathttp://www.basketball-reference.com/players/w/worthja01.html) on uransa päättänyt yhdysvaltalainen koripalloilija, pelipaikaltaan pieni laitahyökkääjä. Hän edusti koko 13 vuotta kestäneen ammattilaisuransa ajan Los Angeles Lakersia seuran varattua hänet ensimmäisenä vuoden 1982 varaustilaisuudessa.

Worthy valittiin Basketball Hall of Fameen vuonna 2006. Hän voitti urallaan kolme NBA:n mestaruutta, ja hänet valittiin seitsemän kertaa tähdistöotteluun. Lakers on jäädyttänyt Worthyn pelinumeron 42.

Worthy on toiminut Lakersin apuvalmentajana vuodesta 2015 lähtien. Peliuransa jälkeen hän toimi pitkään myös asiantuntijakommentaattorina NBA-lähetyksissä.

Lähteet

Luokka:Yhdysvaltalaiset koripalloilijat
Luokka:Vuonna 1961 syntyneet
Luokka:Elävät henkilöt